
toki! o kama pona 
lon lipu tenpo a. 
tenpo ni li tenpo 
pi ante mute lon 
lipu tenpo. ni li 
lipu tenpo nanpa 
nasin. nasin li ken 
ante tawa jan. ni la 
nasin pi Jan 
_ Eli li ante. 
toki nanpa wan lon 
lipu tenpo ni li toki 
e ni. 
olukin e ona! 


lipu lili ante mute li 
toki e nasin lon ni. 
sina lukin e ona la 


sina kama sona e ni: 


nasin li ken ijo 
mole... 
kin la o musi 
kepeken 
lipu tenpo! 


-jan Sonatan 

jan Eli li tawa 


utala musi pi sitelen toki 

sona 

sitelen pi lipu tenpo lon nasin Juniko 
nasin telo suli Nile 

nasin lawa jan 

jan pali li ken ala ken kama lawa e 
nasin pali? 

sitelen pi nasin jan 

ma 

tawa pi poki monsi pi ma Asija 
nanpa luka luka tu. ma Sonko 
nasin tawa Intawe 

pilin 

tan ma tawa mun 

toki 

toki loje tu 

musi 

kijetesantakalu o! 

mun suli 

seme li mi? 

kalama ali 

lete kama seli 

alasa nimi: ma Elopa (nanpa wan) 


jan pali 


jan Eli li tawa 
tan jan Sonatan en jan Alonola 


jan Sonatan 
tenpo sike tu pini la mi toki tawa jan pi 
toki pona lon lipu Wesi tan ni: mi wile 
pali e lipu tenpo. jan mute li kama li toki 
kepeken tenpo lili. jan Eli li kama kin. 
taso ona li toki taso ala. jan Eli li pali e 
ma Siko tawa lipu tenpo. ni la kulupu pi 
lipu tenpo li ken kama lon. jan Eli en mi 
li lawa e lipu tenpo lon tenpo mute. mi 
tu li pali lon tenpo pona li pali lon tenpo 
ike. tenpo ale la jan Eli li jan pona li pona 
e lipu tenpo a. 


jan Alonola 

jan Eli li toki e toki Posuka, e toki Inli, e 
toki pona, li toki lili e toki Tosi. jan Eli li 
meli tonsi wawa. ona li ken pona lawa. 
ona li ken pona sitelen e toki nanpa. mi 
en jan Eli li toki mute. mi tu li ken toki e 
toki Posuka. ni la, mi toki e toki Posuka, 
li toki lili e toki Inli. mi pilin e ni: jan Eli li 
jan pona mi. jan ale li pilin e ni: jan Eli li 
pona. tenpo ni la, jan Eli li wile ala lawa 
kin e lipu tenpo. jan Eli li tawa tan lawa 
pi lipu tenpo, taso ona li awen lon poka 
pi mi mute. 


utala musi pi sitelen toki 
tan jan Ke Tami 


toki pona li musi - ijo pi toki pona li musi 
- pona la jan mute li pali e ijo pi toki 
pona li pana e musi tawa mi - a - taso ijo 
pi toki pona la mi sona e ike lili wan - ijo 
mute li kama ijo pi toki pona li tan ala 
toki pona lon tenpo open : ijo ni li tan 
toki ante - ni li awen musi : musi li awen 
musi - taso ijo li tan toki pona taso la ni 
li suli e kon musi tawa mi - tan ni la pilin 
mi li lon : ijo sin o tan toki pona taso tan 
ala toki ante - 


mi taso ala li pilin ni - jan ante li sama - 

sona e ni: jan Alonola li jan pona li jan pi 
pali pona mute. tenpo ale la ni li awen 
lon. tenpo ni la ni li lon. kin la jan Alono- 
la li wile e tenpo kama pona tawa lipu 
tenpo. ni ale la mi sona e ni: jan Alonola 
li ken lawa kin e lipu tenpo. 


jan Alonola 

lipu tenpo la, jan lawa tu li lon. tenpo 
pini la, jan Eli en jan Sonatan li jan lawa. 
jan Eli li jan lawa ala la, jan lawa sin o 
lon. jan Eli li wile e ni: mi o jan lawa. ni 
la, tenpo ni la, mi jan lawa nanpa tu pi 
lipu tenpo lon poka pi jan Sonatan. mi 
tu li wile pali e ijo mute! 


jan Sonatan en jan Alonola 
jan Eli o, powodzenia! jan Eli o tawa 
pona o awen pona! 


ijo mute li ante lon tenpo ni. ijo mute 
li ante lon tenpo kama. tenpo kama lili 
la, kulupu pi lipu tenpo li open e kulupu 
lawa ona pi lawa Tosi. kulupu ni li lon la 
mi o toki e sona sin. tenpo kama la ijo 
mute pona li kama! 


jan Sonatan 
tenpo mute pini la jan Eli en mi li kama P4 


jan ni wan li jan Lakuse li wile kama e 
pali : ona li pana e wile ona tawa ale ku- 
lupu :jano sitelen e ijo sin kepeken toki 
pona lon toki pona tawa toki pona tan 
toki pona taso - ijo o Musi - ni la utala 
musi o open - kulupu o pana e toki ijo 
mute - 


ni li kama lon tenpo sike pini - lipu musi 
sin li kama li pona wawa a - mi lukin e 
ona ale li pilin pi musi suli tan ona - mi 
toki e kama ni lon lipu pini - taso ni li 
kama sin lon tenpo ni a - utala sin li lon 
- sin la o pana e musi a tawa mi ale: o 
tawa lipu https://utala.pona.la/ - ni la 
sina wawa e musi - 

sitelen pi lipu tenpo lon nasin 
Juniko 
tan jan Kapesi Pake 


“lipu tenpo” li nimi pi lipu ni. jan lawa pi 
lipu tenpo li wile e ni: toki ante la, nimi 
ona li sama “Die Zeit” anu “The Times.” 
nasin nimi ni li ilo pona anu seme tawa 
sina? 


sitelen pi lipu tenpo li ni: sitelen pi nimi 
“lipu” en sitelen pi nimi “tenpo” li sitelen 
wan.tu liwan! ponala, jan li wile sitelen 


nasin telo suli Nile 
tan jan Alonola 


nasin telo suli Nile li nasin telo lon ma 
Apika. toki mute la, ona li jo e nimi 
mute: open la, nimi “Nile” li tan toki Ele- 
na. toki Elena la, nasin Nile li jo e nimi 
“NeiAoc Neilos”. toki Lasina la, ona li joe 
nimi “Nilus”. nimi ante mute li lon, taso 


sona 


e sitelen sin ni kepeken ilo sona kin. ilo 
sina li kepeken ilo sitelen la, ilo sitelen 
li kepeken nasin Juniko la, o sona e ni: 
sitelen pi nasin Juniko li sama sitelen pi 
“lipu tenpo.” mi sitelen e ona! ni li ona: 
ki 


nimi ona li nasin Juniko nanpa U+25F3. 


sona ni la, jan o kepeken sitelen ni tawa 
toki pi lipu tenpo. sitelen pona ni li pana 
e sitelen ilo tawa jan, tawa toki ona. ni li 
pona tawa mi. ni li musi kin. 


tenpo ali la, mi wile e ni: jan li lukine 9. 


tenpo ni la, ma mute lon poka pi nasin 
telo Nile litoki e toki Alapi. toki Alapi la, 
ona li jo e nimi “\dagd an-Nil”. 


nasin telo ale la, nasin telo Nile li suli a. 
ken la, suli la, nasin Nile li nanpa wan 
anu nanpa tu. ken la, nasin telo Amaso- 
na li nanpa wan. nasin Nile li jo e nasin 
open tu: nasin Nile laso en nasin Nile 
walo. nasin Nile walo li nasin suli, li jo 
e telo lili. ona li open lon ma Pulunsi 
(Burundi), lon ma Wanta (Rwanda), 
lon ma Tansanija (Tanzania). open ante 
la, ona li open lon telo suli Witowija 
(Victoria) lon ma 
Ukanta (Uganda). na- 
sin Nile laso li open 
lon nena pi ma Itopija 
(Ethiopia, — AERO). 
4 nasin telo lili mute li 

tawa telo Tana (N4 

he, Lake Tana). na- 

sin telo li tawa tan telo 

Tana, li telo Sisisa (MA 


AAT, Blue Nile Falls) pi 
tawa anpa. nasin Nile laso li nasin lili, li 
jo e telo suli. 


nasin telo suli Nile li tawa lon insa pi ma 
ni: ma Pulunsi, ma Wanta, ma Tansan- 
ija, ma Ukanta, ma Sato Sutan (South 
Sudan), ma Sutan, ma Itopija. ma Masu 
(Egypt). ona li pini lon telo suli Mesitel- 
ane. 


kala mute li lon nasin Nile. taso kala 
mute ni li lon telo ante kin. kin la, sow- 
eli mute li jo e nimi “Nile” tan nasin telo 
Nile: soweli suli Nile anu akesi Nile. 


nasin telo Nile li jo e wawa mute. jan 
li wile ilo e wawa ni. ni la, jan li pali e 
sinpin pi pana wawa mute. ona mute 
li lon ma Masu li lon ma Sutan, li lon 


jan pali li ken ala ken kama 
lawa e nasin poli? 
tan jan Kapesi Pake 


ni li toki pi nasin jan. o sona e ni: lipu ni 
la, mi toki e nasin jan mute e nasin lawa 
mute. mi toki lili e pakala jan e moli jan. 
ni li ken ike, taso ona li sona suli kin. 


ma pi nanpa mute la, nasin mani li lon 
li nasin jan nanpa wan. nasin mani li 
sama ni: nanpa wan la, jan li ken lawa 
e ma ona. nanpa tu la, jan li wile e ijo 
la, jan o esun e ijo ni. nanpa tu wan 
la, nasin esun li suli tawa jan ali. ni la, 
kulupu mani o utala esun. nanpa tu tu 
la, jan li jo ala e mani la, jan li ken ala 
lon pona. nanpa luka la, jan li wile jo e 
mani la, jan o pana e pali ona e tenpo 
ona tawa jan ante. nanpa luka wan la, 
mani o kama sama mute mute. nanpa 
luka tu la, mani en ijo ali li kama taso 


ma Ukanta. taso ma Itopija li wile pali 
e sinpin suli sin. tenpo ni la, sinpin lon 
ma tomo Asuwan (losly) li suli a. taso 
sinpin suli pi ma Itopija li jo e wawa tu 
wan pi sinpin Asuwan, li open lon tenpo 
kama lili. 


nasin telo Nile la, nasin telo pali mute 
li lon. kin la, nasin mute li lon sewi pi 
nasin telo Nile. ma suli lon nasin telo 
Nile li ma Kesila lon ma tomo Kajela 
(IJuile yè, Cairo). ma tomo ante lon poka 
pi nasin telo Nile li ma tomo Ikantalija 
(IA x3), li ma tomo Kise (Ides), li 
ma tomo Katun (lJ¢ 54 s). ma tomo Ka- 
tun li ma tomo lawa pi ma Sutan. 


nasin 
lowa jan 


tan nasin pali.nanpa luka tu wan la, jan 
pi nanpa lili li lawa e nasin pali. 


jan pi olin pi nasin mani li toki e ni: “na- 
sin mani li majuna* mute. nasin mani li 
nasin nanpa wan lon tenpo ni, lon ten- 
po ali. nasin jan ante li ken ala pana e 
pona sama.” taso, ijo ni li lon ala lon? 
ken la, nasin mani li majuna. jan li ken 
toki e ijo mute pi pini pi nasin mani. 
taso, nasin jan ante li majuna kin li suli 
kin. ma mute la, jan ali li kepeken ma 
lon tenpo pi pini mute. jan ali ni li kama 
kulupu. ni li nasin kulupu. tenpo mute 
la, nasin mani en nasin kulupu li lon. 
tenpo sike 1760 la, ante suli pi nasin 
pali li kama. tenpo sike ni la, jan li kama 
mama e kasi kepeken tenpo pi nanpa 
lili, kepeken wawa ala. jan mute li pilin 


1 “majuna” li sama “sin ala” 
4 


eni lon tenpo pini: “ante suli ni pi nasin 
pali li pona suli. ante ni li ken lon e mani 
sin mute!” 


ante li lon e mani sin. taso, mani sin ni li 
tawa jan pi nanpa lili taso. jan mute la, 
pali jan li ante, taso mani jan li ante ala. 
tenpo pi pali jan li awen suli li kama lili 
ala. nasin pali li pali e ijo mute, taso jan 
seme li ken kama jo e ijo ni? ike pi nasin 
pali ni li awen ike. nasin mani li awen 
pakala e ma e jan kepeken nasin pali. 
ike ni li seme? 


nanpa wan la, nasin mani li weka e jan 
tan pali jan ona. pali jan o tawa nasin 
mani taso. ni la, jan li sama ilo, li sama 
ijo lili lon ilo suli. 


nanpa tu la, nasin mani li pana e pilin 
jaki tawa jan pali. jan li sama ilo la, ilo 
li ken sama jan. ijo ali li ken weka e ken 
pali pi jan pali. ilo ante anu jan pi ma 
ante li ken lon e mani namako la, jan 
pali o weka. ni li suli e pilin jaki ona. 


nanpa tu wan la, nasin mani li suli e 
kipisi? mani. mani pi jan pi mani mute 
li kama suli. taso, mani pi jan pi mani lili 
li awen lili. 


nanpa tu tu la, nasin mani li ken kama 
pakala kepeken tenpo lili. tenpo mute 
la, mani pi nasin mani li tawa ala. kulu- 
pu pi nasin mani li pali e ijo namako pi 
mute ike. ni la, pali li kama weka. pali 
jan li kama weka. jan o wile ala pali. 
taso, nasin mani la, jan li pali ala la, jan 
li moku ala. 


nanpa luka la, nasin mani li ike kin tawa 
jan pi nasin mani. jan pi mani mute li pi- 
2 sina “kipisi” e ijo suli wan la, 

sina jo e ijo lili tu. 


lin ike kin lon tenpo mute. nasin mani 
la, olin li sama esun. nasin mani la, jano 
sewi e esun e mani. nasin mani la, jan o 
alasa taso e mani sine ijo ante ala. 


ma mi la, jan majuna en jan lawa li toki 
sama li toki e ni: “nasin kulupu li ike! 
tenpo ali la, nasin kulupu li kama sama 
nasin pi lawa suli li kama pakala e ken 
jan ali! nasin kulupu la, jan ala li jo e 
mani! sina wile e nasin kulupu la, ma 
sina li ike mute tawa sina! ni la, sina ike 
mute kin!” toki ni li musi tawa mi. taso, 
ona li toki poweŝ. mi kama sona e ni: 
jan li ken toki e ike ken pi nasin kulupu, 
taso ike ni li lon nasin mani lon tenpo 
ni. nasin kulupu li ken lon kepeken ijo 
mute. nasin kulupu ali li sama ala. 


nasin mani li toki powe kin tawa jan. 
ona li toki e ni: “sina pali ala la, sina ike 
taso. sina jo e tenpo mute pi pali ala la, 
sina o apeja“. sina jo e ijo mute la, sina 
ken pilin e pona mute. sina jo e mani 
mute la, sina jan pi pona taso.” nasin 
mani li toki powe tan ni: powe pi kulu- 
pu jan li nasa e lon. 


ike ni li lon. ni la, ijo seme li ken pona 
e ona? jan pi nanpa mute li toki e ni: 
“kulupu lawa o ante. nasin lawa li ante 
la, nasin jan en nasin ante ali o kama 
pona.” tenpo la, nasin lawa en nasin 
jan li nasin ante tu. kulupu lawa li ken 
kepeken nasin lawa, taso jan li ken lon 
nasin jan. kulupu ni la, nasin ni li sama 
ala. nasin lawa li ike tawa jan la, jan li 
wile e nasin lawa seme? 


jan pi nanpa ala li pilin e ni: “nasin mani 
li pona, taso lawa ali li ike mute.” ni la, 
jan ni li wile e nasin mani pi lawa ala. 


3 “powe” li sama “lon ala” 
4 “apeja” li pilin ike tan ni: sina ike. 


ona la, nasin mani li ken kama pona la, 
lawa li kama sama ala. taso, nasin ni li 
nasa mute. lawa li ala la, nasin mani li 
ken lon tan seme? nasin mani li lawa 
wan. nasin mani en lawa ante li lon ala 
la, jan li mani ala li ken lon kepeken 
seme? kulupu lawa li ala la, ijo kulupu 
li kama pakala. kepeken seme la, jan li 
ken moku? kepeken seme la, jan li ken 
jo e ilo kulupu? jan ali o pali tawa jan 
ante pi nanpa lili. nasin mani pi lawa 
ala la, kulupu lawa li ala. taso, kulupu 
mani li kama sama kulupu lawa. mani 
li kama suli suli, taso pakala jan li awen 
ike. 


nasin ante li weka e nasin mani e na- 
sin lawa kin. ona li nasin kulupu pi lawa 
ala. nasin pi lawa ala en nasin pakala li 
sama ala. nasin pi lawa ala li wile e ni: 
jan ala li lawa e jan ante. kulupu lawa li 
lawa ala e jan kin. jan ali li lawa taso e 
ona sama. nasin pakala li wile e ni: jan 
mute en sijelo jan mute li kama pakala. 
utala jan mute li lon ma kin. 


nasin ante ni li lon kin. nasin awen li 
wile pake? e ante ali, li wile awen e na- 
sin mani. nasin pi wawa ma li wile e ni: 
kulupu wan o sama kulupu lawa. ten- 
po pini la, nasin Pasi li wan e nasin pi 
wawa ma e nasin kulupu powe. nasin 
Pasi li toki e ni: “nasin mani majuna li 
ike! nasin kulupu majuna li ike kin! ni li 
nasin sin tawa tenpo sin.” nasin Pasi li 
anpa e jan tawa kulupu, li anpa e kulu- 
pu tawa kulupu lawa. taso, nasin Pasi li 
pona ala e ijo, li weka e ken, li suli mute 
e utala e moli jan. 


5 jan li “pake” e ijo la, ijo ni li pini 
anu ken tawa ala. 
6 toki Italija la, ni li nimi “fascis- 


mo” anu nimi “fasci.” 


ken la, nasin pona li ken kama lawa. 
jan pi nanpa lili li lawa e nasin pali. na- 
sin pali li lon e mani ali lon nasin mani. 
jan pali likama lawa e nasin pali la, ona 
li ken ante e nasin ona. taso, ni li ken 
ala ken kama lon? lon la, utala mani en 
kama pi nasin ante o lon kin. jan li sitel- 
eneutalanieante ni lon lipu nasin. jan 
mute li sitelen e lipu sama. jan ni wan 
li jan Kawa Ma’. sitelen ona li toki e 
utala mani pi jan Polatelija® pi jan Pu- 
wasi’. jan pali li sama jan Polatelija. jan 
pi lawa pali li sama jan Puwasi. 


jan Kawa Malli wile e ni: jan pi nanpa lili 
olawa alae mae nasin pali. jan pi mani 
mute o pana alae mani ona ali tawa jan 
lili ona. jan li kama jo e mani mute la, 
jan ni o pana e mani mute tawa kulu- 
pu. kulupu taso o lawa e tomo pi lawa 
mani e tomo pi lawa tawa. jan li wile 
kama sona kepeken tomo sona la, jan 
o pana ala e mani. jan Kawa Mali tokie 
ni: “jan pi pilin sona li wile lukin taso e 
ma. ma pona la, jan pi sona pona o ante 
eona.” 


jan o sewi ala e jan Kawa Ma. ona li 
jan taso. toki ona li pona taso ala. jan o 
lukin e nimi pi jan ante kin. taso, kon pi 
nimi ni li awen suli. ma li kama pona la, 
nasin pi tenpo ni o ante. ni li ken kama 
lon anu seme? jan pali li ken ala ken 
kama lawa e nasin pali? nasin kulupu 
li ken ala ken anpa e nasin mani? mi 
la, wile sona ni li lili. ali o moli kepek- 
en tenpo. nasin ali o moli sama. mi wile 
sona e ni taso: mi pana tawa moli ni, 
tawa ante ni, tawa pona ni, anu seme? 


7 toki Tosi la, nimi ona li “Karl Marx.” 
8 toki Tosi la, ni li nimi “Proletariat.” 
9 toki Tosi la, ni li nimi “Bourgeoisie.” 

sitelen pi nasin jan 
tan jan Kapesi Pake 


tenpo sike 2001 la, jan Wen Pitenten 
(Wayne Brittenden) li pali e sitelen pi 
nasin jan. sitelen ni li alasa e pilin pi 
nasin jan tan jan ali. sitelen ni la, jan 
Wen Pitenten li pali e wile sona mute 
mute mute tu (62) kin. jan li pini e wile 
sona ni la, jan li ken lukin e pilin ona 
lon sitelen pi nasin jan. toki Inli la, nimi 
pi sitelen ni li “The Political Compass.” 
sitelen ni li kepeken leko tu tu lon ona 
sama. leko? ni li kule ante li sama na- 
sin jan ante. leko pi laso sewi li pana 
e nasin lawa e nasin mani. leko jelo li 
pana e nasin ken e nasin mani. (sitel- 
en majuna? li kepeken leko pi loje laso, 
taso sitelen sin li kepeken leko jelo. 
kule jelo li pona lukin lon sitelen). leko 
pi laso kasi li pana e nasin ken e nasin 
sama. leko loje li pana e nasin lawa e 
nasin sama. 


nasin lawa li ni: kulupu lawa o kama 
lawa o awen lawa e jan. 


nasin ken li ni: kulupu lawa o awen lili. 
jan o awen ken. jan o awen lawa e ona 
sama taso. 


nasin mani li ni: mani suli li pona mute. 
jan ali o kama jo e mani, taso jan pi 
mute ala o kama wawa e mani mute. 
kulupu lawa o lawa ala e tawa mani. 
jan li jo ala e mani la, jan ni li ken ala 
lon. 


nasin sama li ni: mani suli li ike mute. 


mani o suli ala tawa jan. kulupu lawa o 


1 “leko” li selo pi poka tu tu 
“majuna” li sama “sin ala” 


lawa e tawa mani. jan ali li ken jo e lon 
sama. jan pi mani mute li lon ala. 


tenpo la, jan li ken pilin e ni: kulupu pi 
nasin awen li lon leko pi laso sewi, taso 
kulupu pi nasin ante li lon leko pi laso 
kasi. ni li ken lon, taso ni li lon ala lon 
tenpo mute. jan pi mute mute li kepek- 
en sitelen pi nasin jan, taso ona li ike 
tawa jan mute. ona li ike tan ni: sitelen 
ala li ken poki e nasin jan pi jan ali. kin 
la, sitelen pi nasin jan li kepeken linja 
tu taso. taso, linja pi mute mute li lon! 
tenpo pini la, sitelen pi nasin jan li ike 
tawa jan ni tan kepeken. ona li pilin e 
ni: jan pi nasin awen li olin kepeken 
sitelen pi nasin jan. ona li pilin e ni kin: 
nasin awen li ike mute tawa jan, tawa 
ma, tawa pona. 


tenpo ni la, jan li alasa ante e sitelen pi 
nasin jan. pali ona li lon e sitelen sin e 
nasin sin pi nasin jan. ona li “Bvalues” 
li “Bdreams” li “9axes” li “12wackies” li 
“SApply” li “Spekr” li mute mute. mi pi- 
lineni: nasinjan li musi mute tawa jan. 
ni la, nasin sitelen mute pi nasin jan li 
lon. ni li seme? ona li nasa li musi lili 
tawa mi. jan o pana ala e wawa tawa 
sitelen taso. nasin jan li suli li lon ijo ali. 
ona li musi taso ala. nasin jan li pali li 
pakala e lon pi jan mute. o pali e nasin 
pona e nasin olin tawa ali. 


o kepeken wawa sina tawa pona kin. 
ken la, sina kepeken nasin ike lon ten- 
po pini. ken la, sina suli e ike sina lon 
tenpo pini. taso, o kama sona e nasin 
sin. o awen ala e ike pini sina. pilin li 
ken ante. nasin li ken ala. sina ken ante 
kin. o pona lon tenpo sin. o alasa pona 
kin. o pakala e jaki pini kepeken suwi 
pi tenpo kama. ni li nasin. 


tawa pi poki monsi pi ma 
Asija nanpa luka luka tu. ma 
Sonko 
tan jan Polo 


tenpo mute la mi tawa ma Sonko. ona 
li ma suli mute li ma musi mute. mi 
tawa ma mute pi ma Sonko. mi tawa 
ma ni: ma Mako, ma Onkon, ma Jun- 
nan, ma tomo lawa Pekin, ma tomo 
Sonsin (Chongqing), ma tomo Sentu 
(Chengdu), ma tomo Sin (Xi'an). ma ale 
ni li ante li jo e ijo musi mute pi pona 
lukin. jan tawa la ijo ike wan taso li 
lon. ma Sonko la jan li pona, taso jan pi 
mute lili lili li ken toki e toki Inli. tan ni 
la jan tawa li sona lili e toki Sonko la, 
tawa li pona. poka la sina ken toki lili 
e toki Sonko, la jan ale li pilin pona li 
toki e ijo pona tawa sina a! toki li ike 
lili la, moku pi ma Sonko li pona mute. 
mi la moku pona nanpa wan li pan lin- 
ja a! lili la ona li sama pan linja Italija. 
lon la jan li moku e pan linja Sonko la, 
jan li ken sona e ni: tenpo pini mute la 
pan linja Italija li kama tan ma Sonko. 
ken la moku pi poki lili Sasi (jiaozi) kin 
li tawa ma Italija li kama moku pi poki 
lili Lawijoli. 


tenpo ni la ma Sonko 
li jo e ma Mako e ma 
Onkon. taso tenpo 
pini la ma Potuke li 
jo e ma Mako. ante 
la ma Juke li jo e ma 
Onkon. tan ni la ma 
tu ni li ante tan ma 
Sonko suli. jan mute 
lisonae ma Makotan 
ni: ona li jo e tomo 
mute pi sama ma 
Potuke. poka la ona 
li jo e tomo mute pi 


musi mani. ante la ma Onkon li jo e 
nasin Sonko mute pi tenpo pini (sama 
musi utala Kunpu) e tomo palisa sin 
mute. lon la ma Onkon la jan Puse Li 
(Bruce Lee) li kama lon. ona li jan pona 
nanpa wan pi musi utala. ma Kalun 
(ona li kipisi pi ma Onkon, taso ona li 
ma pi insa pi telo suli ala) la poka pi 
telo suli la jan kiwen pi jan Puse Li li 
lon. ma Onkon la ijo pona nanpa wan li 
tu tawa mi. ijo wan li lukin pi ma pi insa 
suli Onkon tan ma Kalun. jan li ken 
lukin e telo suli e tomo palisa e nena 
suli lon monsi ona. tenpo pimeja la 
suno mute pi tomo palisa ni li open la, 
ona li jasima! lon telo suli pimeja. ona 
li pona mute lukin a! ijo ante pi pona 
mute li jan kiwen suli pi jan Puta Sijen 
Tan (Tian Tan). ona li lon sewi nena lon 
ma pi insa suli Lantaju (Lantau) li pona 
mute. 


ma Sonko suli la ma pona nanpa wan 
li ma Junnan tawa mi. ona li lon na- 


1 ijo wan li “jasima” e ijo ante la, 
ijo ni tu li sama 


sin lete pi ma Wije li jo e ijo musi e ijo 
pona mute mute sama ni: ma pi pan 
walo mute li sama nasin leko“ sewi. 
ma tomo lili pona pi tenpo pini mute 
li lon. ma tomo ni pi pona nanpa wan 
li ma tomo Tali (Dali) li ma tomo Lisan 
(Lijang). tawa pi insa ona li sama tawa 
lon tenpo pini mute. ona li epiku?! ma 
Junnan la ma pi kiwen lipu suli Silin 
(Shilin) kin li lon. ona li sama ma pi kasi 
suli. taso kasi suli li lon ala. ante la ki- 
wen lipu suli li lon a! ma tomo Pekin 
en ma tomo Sin en ma tomo Sonsinen 
ma tomo Sentu li ma tomo suli mute. 
lon ona la jan mute mute li awen. ale 
la ona li ma tomo sin. taso ona li jo e 
ijo musi mute kin. ma tomo Pekin la 
tomo pi tenpo pini en tomo sewi li 
pona mute. suli la tomo suli pi jan lawa 
pi tenpo pini en tomo sewi pi kon sewi 
li pona mute. poka pi ma tomo Pekin 
la sinpin suli Sonko kin li lon li pona 
mute. sinpin suli kin li lon ma tomo Sin. 
taso sinpin ni li sike e ma tomo. tomo 
palisa pi nasin sewi Puta kin li lon li 


2 “leko” li sama “kiwen” 
3 “epiku” li sama “pona mute” 


tan jan Alipi 


tenpo ni la jan mute li wile tawa ma ale. 
jan ni mute li ni kepeken tenpo lili. ona 
li kepeken tomo tawa li kepeken tomo 
tawa sewi. ona li lape li suno seli e selo 
ona li moku. ni la ona li tawa tomo ona. 
mi toki e ni: sina o tawa ma ni ala. sinao 
tawa ma kepeken tenpo suli o tawa ma 
pona. 


lon ma Elopa la, ma kulupu li pali e lipu 
tawa Intawe. sina kama jo e lipu ni ke- 

musi li pona. weka ala tan ma tomo ni 
la kulupu utala pi ko ma li lon. mi tawa 
lukin e jan mute mute pi ko ma pi ku- 
lupu utala ni. ona li majuna? li pona 
mute. ona li sama jan lon a! ma tomo 
Sonsin li jo e tomo sin mute mute e na- 
sintelo sulitu (nasin telo Salin (Jialing) 
en nasin telo Janse (Yangtze) ) e kipisi 
“tu pi tenpo pini. ona li pona mute. suli 
la kipisi Tesiko (Ciqi Kou) li pona lukin 
tan ni: onalijoe tomo lili majuna mute. 
moku pi ma tomo Sonsin li namako 
mute, taso ona li pona mute tawa mi. 
ma tomo Sentu kin li jo e tomo pona 
pi tenpo pini pi mute lili. taso ijo pona 
nanpa wan li weka tan ma tomo. ona 
li jan kiwen suli Puta Tapo (Dafo) lon 
poka pi ma tomo lili Lesan (Leshan). 
ona li majuna mute li suli mute mute 
li lon poka pi nasin telo. oko wan ona li 
suli sama jan tu a (jan wan lon sewi pi 
jan ante)! ona li epiku a! 


ma Sonko li ma pi suli mute li ma pi 
musi mute. ona li jo e ijo mute pi pona 
lukin. mi lukin lili, taso ijo pi lukin mi li 
pona mute tawa mi. 


4 “majuna” li sama “sin ala” 


5 sina “kipisi” e ijo suli wan la, 
7 sina jo e ijo lili tu. 
nasin tawa Intawe 


peken mani la sina ken kepeken tomo 
tawa linja ale pi ma Elopa. sina ken ni 
kepeken tenpo pi wile sina. tenpo suno 
mute anu tenpo mun mute. sina tawa 
kepeken lipu ni la sina o tawa kepeken 
tenpo mute. mi la ni li pona mute. tan 
seme? 


lon pi jan ale li suli. ijo mute li lon. jan 
mute li jo e lawa ike. ni la jan li wile tawa 
ma li awen e lawa ike lon tomo ona. 
taso, mi toki e ni: sina tawa ma kepeken 


tenpo lili la sina awen e ike ni. sina wile 
weka e ike ni la sina o kepeken tenpo 
suli. ni la sina ken toki lon lawa sina li 
ken pali ala li ken pona e lon sina. 


jan mute pi lipu Intawe li tawa ma ke- 
peken nasin sama ante. ijo wan la jan ni 
mute li lape lon tomo lape pi jan mute. 
tomo ni li jo e pona tu ni: sina ken lape 
lon tomo kepeken mani lili. kin la sina 
ken toki tawa jan tawa ante mute! ni 
la sina ken wan li tawa ma li ken kama 
jo e jan pona mute! sina ken kama sona 
e nasin ante mute. ni li pona mute. sina 
wile pona e lon pi jan ale la sina o sona 
elonona. 


sina jo e lipu pi tomo tawa sewi la sina 
o lon tomo pi tomo tawa sewi lon tenpo 
wan. sina ni ala la sina ken ala tawa. ni li 
ike. taso sina jo e lipu Intawe la sina ken 
kepeken tomo tawa linja ale. ni la sina 
ken tawa lon tenpo pi wile sina. sina lon 
ma tomo la sina wile tawa ala la... sina 
tawa ala! sina awen li lape li tawa tomo 
sona li moku pi tomo ni. taso kin, sina 
wile tawa la... sina tawa! sina jo e lipu 


tan ma tawa mun 
tan jan Alonola 


tenpo pini mute (1865) la, jan Sule 
Wene (Jules Verne) li pali e lipu “tan 
ma tawa mun” (toki Kanse: “De la 
Terre a la Lune”). lipu ni li lipu open 
pi kulupu lipu ni: kulupu lipu pi ilo 
sin. lipu ni la, jan Sule li sitelen e ni: 
jan li tawa mun. taso ma lon la, ten- 
po kama la, ma li tawa mun! 


jan Sule li pali e lipu suli mute. ken 
la, sina sona e ni: “tawa pi sike ma 
lon tenpo lili” (“Le Tour du monde en 


PTT 


Intawe la sina ken ijo wile. 


sona ale la sina o tawa ma kepeken na- 
sin tawa Intawe! sina tawa ma mute li 
ijo mute la o sona ala e ijo ale e ma ni 
ale! jan ale li ken kama jo e lipu Intawe. 
jan ale o pali ala o tawa ma. o tawa! 


quatre-vingts jours”), “tawa suli lon 
anpa telo” (“Vingt mille lieues sous 
les mers”), “tawa insa ma” (“Voyage 
au centre de la terre”). 


toki kama la, mi toki e ijo pi lipu ni. 

sina wile ala sona e ijo ni la, o lukin 
ala etoki kama! 


lipu ni la, kulupu pi ilo utala li 
lon. jan Papiken (Barbicane) en 
jan Maton li jan lawa pi kulupu 
ni. utala lili li lon. ni la, ona li ken 
ala pali e ilo utala, li pilin ike. ni 
la, ona li wile pali e ijo sin! ona en 
kulupu pi ilo utala li wile ala uta- 
la li wile ala pana e kiwen utala, 
li wile pana e kiwen tawa mun! 
ona li wile pali e ilo utala suli. ilo 
utala suli li tawa e kiwen suli tawa 
mun. jan en ma en kulupu mute li 
pana e mani mute tawa kulupu pi 
ilo utala. jan Papiken en jan Ma- 
ton en jan ante li lawa e ijo mute: 
ma pi ilo utala suli, kiwen pana, ko 
pakala, ijo ante ale. taso jan sin li 
kama. jan sin li wile tawa mun! ijo 


toki loje tu 


tan jan Ke Tami 


o lukin - sitelen ni li pana e toki tu - 
nasin pi toki nanpa wan la sitelen lili 

l] li pini e toki wan li open e toki sin 
-o lukin alae sitelen lili ['] -nasin pi 
toki nanpa tu la sitelen lili ['] li pinie 
toki wan li open e toki sin - o lukin ala e 
sitelenlili [,] -nipinasintu li musi ala 
musi tawa sina 


kili lili li lon, tomo mi li loje lon selo, kili' 
ni li lon' tomo, ni li pona' wawa li awen 
e tomo’ loje, kili li wawa lili, taso’ lili ni 
li ken, lili taso li nasin, ona’ lili li awen e 
tomo, alali lili taso a 


kili li awen, tan tomo li kili pi wawa lili 

ante mute li lon, taso pini la, jan tu 
wan li tawa mun kepeken ilo utala 
suli. ni la, lipu li pini, taso lipu nan- 
pa tu li lon. 


pilin mi la, lipu ni li suli, li pona a! 
jan Sule li sitelen e ijo mute pi tenpo 
kama. ona li sitelen e ni: ilo pi tawa 
mun li lon ma Polita (Florida). ni li 
lon! tomo tawa Apolo li tawa tan 
ma Polita! pilin mi la, jan Sule li sona 
mute. lipu ni li pona mute tawa jan 
ni: sona pi tenpo kama li pona tawa 
ona. lipu ni la, sona nanpa mute li 
lon. ni li pona mute (tawa mi). 


olukin e lipu ni! sina ken lukin e ona 
kepeken mani ala lon lipu ni: 


https://shorturl.at/BHKUW 
(toki Inli, toki Epanja, toki Kanse, 
toki Italija) 

https://shorturl.at/fpruU (toki Tosi) 


ami moku e kili, ni la seme li kama, lon 
mi li ante' seme li sin e kule, selo' mi pi 
tenpo pini li sama ala, loje ni' mi en selo 
tomo li ante' ala, loje li lon tomo' loje, 
mi en kule kili li sama' ala, mi en tomo 


li sama 


AA 


musi 
kijetesantakalu o! mun suli 


tan jan Ke Tami tan jan Lulu 


mi tomo 
e kasi 


pini. pimeja li lon. 
tenpo la sina lili, 
tenpo la sina sike. 


3 


pona sina li suno. 

sewi li pona lukin, 
ma kin li pona lukin. 
sina la tenpo mun en 

mi li pilin pona a. 


tenpo la sina sike. 
tenpo la sina lili. 
pimeja li lon. open. 


kijetesuntakalo o 


seme li mi? 
tan jan Alonola 


nasin mute la, mi lon, 

ken la, mi pana e kon, 
taso mi moku ala, 

li wile taso e wawa. 


ken la, sinajoe mi, 
ni la, sina lawa e mi, 
jan la, mi ilo suli, 
insa mi li seli. 


mute la, mi jo e sike tu tu. 
mi jo e nimi sin lon lipu ku. 
mi jo taso e tan wan: 
mi tawa e ijo, e jan. 


— 


kalama ali lete kama seli 

tan kijetesantakalu Nasan tan jan Sonatan 
ali li ken kalama ma li lete li laso 
jo e kalama pona telo lili lon kasi 


mi ken kute e waso 


jo e kalama ike : è 
ona li lon ma kasi 


taso kalama ali li mu 


VA 


sewi li kama kule 

kepeken tenpo lili 

suno li pana kule 
ni la lete o pini 


laso li kama peta! 
telo kin li kama kon 
lete lon ma o weka 
selio kama lon 
alasa nimi: 
ma Elopa (nanpa tu) 
tan jan Sonatan 


|m|afk[feftfofafi|i|afo] Eg o alasa e nimi pi ma 
HG bets tote fate AE EI 
nasin supa sama ni: 
HGABHEBHHEHOEBK HO ” li lon nasin sinpin 
AA saman nimi ma 
Pepe fa fe pop fa [ele fe fwi EI ni li lon poki nimi: 
[e[m][r]e]s[e[a[w[e[m]e] Eg Maketonija / Mosijo 
Pa fa fa fe fi fo [a fafifefe| Motowa / Netelan 
Nosiki / Pelalusi 
aala Haaay | p | Pesije / Pokasi 


Posan / Posuka 

Potuke / Samalino/ 
EH Seki / Sipe / Sopisi 
Sukosi / Sumi 
Suwasi / Tansi / Tosi 
NN Tuki / Ukawina 


“peta” li kule kasi 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alipi 

jan Alonola 

jan Kapesi Pake 

jan Ke Tami 

jan Lulu 
kijetesantakalu Nasan 
jan Polo 

jan Sonatan 


jan Alonola 
jan Ke Tami 
jan Simo 


jan Alonola 
jan Sonatan 


jan Alonola 
jan Simo 
jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


Its a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would I learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 

